ભારત-નેપાળ વિવાદ : રૉ-પ્રમુખ અને નેપાળના પીએમ ઓલી વચ્ચે મુલાકાત, શાસક સીપીએન અજાણ\nસીપીએનના પ્રવક્તા નારાયણ કાઝી શ્રેષ્ઠ

અત્રે નોંધવું કે સીપીએનના જે બે અધ્યક્ષ છે તેમાંથી એક ઓલી પણ છે.

તેમના અનુસાર સીપીએનના એક અન્ય અધ્યક્ષ પુષ્પ કમલ દહલ 'પ્રચંડ' અથવા પાર્ટીના કોઈ પણ વરિષ્ઠ નેતા કે પછી નવ સભ્યો ધરાવતા પાર્ટી સચિવાલયે આ વિશે કોઈ પણ ચર્ચા નથી કરી અને તેમને કોઈ માહિતી પણ નથી.

એટલું જ નહીં નેપાળના વિદેશમંત્રાલયે પણ એક નિવેદનમાં કહ્યું છે કે ભારતની એજન્સી 'રૉ' પ્રમુખના પ્રવાસ વિશે તેમને કોઈ જાણકારી નહોતી. પરંતુ વડા પ્રધાન ઓલીના પ્રેસ-સલાહકારે ગુરુવારે એક નિવેદનમાં ઓલી અને રૉ-પ્રમુખની મુલાકાતની પુષ્ટિ કરી હતી.

ટીકા અને શંકા

કે પી શર્મા ઑલી

નેપાળના વડા પ્રધાનના પ્રેસ-સલાહકાર સૂર્યા થાપાએ સોશિયલ મીડિયામાં આ નિવેદન જાહેર કર્યા બાદ સીપીએનના નેતા,  કાર્યકર્તા અને વિપક્ષી નેતાઓએ ઓલીની ઘણી ટીકા કરી છે.

ઘણાનું કહેવું છે કે વડા પ્રધાને કૂટનીતિની આચારસંહિતાનું પાલન નથી કર્યું.

પાર્ટીના હાલના પ્રવક્તા અને પૂર્વ વિદેશમંત્રી નારાયણ કાઝી શ્રેષ્ઠે કહ્યું કે સામાન્યરીતે ઓલી રાજદૂતો અને રાજનેતાઓને મળતા રહે છે પરંતુ મુલાકાત દરમિયાન વિદેશમંત્રાલયના એક ઔપચારિક પ્રતિનિધિ જરૂર હાજર રહેતા હોય છે.

તેમણે કહ્યું કે તેઓ માત્ર એ વાત પર ભાર આપી રહ્યા છે કે આચાર સંહિતાનું પાલન થવું જોઈએ.

શ્રેષ્ઠે આ બેઠકને અસામાન્ય ગણાવતા કહ્યું, "એ સ્વાભાવિક વાત છે કે સવાલ થવો જોઈએ કે વડા પ્રધાને આ રીતે રૉ-પ્રમુખ સાથે હેઠક કેમ કરી? સવાલ એ છે કે આ મુલાકાત કેમ થઈ અને આવી જ રીતે કેમ થઈ?"

બીબીસી સાથેની વાતચીતમાં તેમણે કહ્યું, "આ એવી પરિસ્થિતિ નથી જેને હળવી રીતે લઈ શકાય. આના પર ચર્ચા થવી જ જોઈએ."

ગુપ્ત બેઠક

નેપાળે મે મહિનામાં એક રાજકીય નકશો જાહેર કર્યો હતો અને ત્યાર બાદ ભારતના કોઈ વરિષ્ઠ અધિકારીની આ પહેલી નેપાળયાત્રા હતી.

વિશ્લેષકોનું કહેવું છે કે જ્યારે નેપાળ અને ભારત વચ્ચેના સંબંધો સામાન્ય નથી, એવા સમયમાં ભારતીય ગુપ્તચર સંસ્થાના પ્રમુખનું નેપાળ આવવું તથા વડા પ્રધાનને મળવું તે ઘણા ગૂઢાર્થની બાબત છે.

વળી તેમનું એવું પણ કહેવું છે કે વિદેશમંત્રાલયને પણ જાણ ન હોય એવી ગુપ્ત બેઠક સત્તારુઢ પાર્ટીઓના નેતાઓ માટે ગંભીર ઝાટકા સમાન છે.

બેઠકમાં શું થયું?

નેપાળના વડા પ્રધાન કે. પી. શર્મા ઑલીના પ્રેસ-સલાહકાર સૂર્યા થાપાએ એક નિવેદનમાં કહ્યું કે બુધવારે વડા પ્રધાન ઓલી અને ભારતની ગુપ્તચર સંસ્થા રૉના પ્રમુખ ગોયલ વચ્ચે શિષ્ટાચાર હેઠળ મુલાકાત થઈ...\n\ntl;dr:
નેપાળના શાસક પક્ષ સીપીએનના પ્રવક્તા નારાયણ કાઝી શ્રેષ્ઠે એક નિવેદનમાં કહ્યું કે નેપાળના વડા પ્રધાન કે. પી. શર્મા ઓલી અને ભારતીય ગુપ્તચર સંસ્થા 'રૉ'ના પ્રમુખ સામંત ગોયલ વચ્ચે બુધવારે થયેલી મુલાકાત વિશે પાર્ટીને કોઈ જ જાણકારી નથી.